Diari Oficial de la Generalitat Valenciana


Sumari del DOGV 4448, del 26-02-2003 (2003/1945)

Notificació a Manuel Goméz Soriano i M. Dolores Pérez Barberá. Expedient número SP-3899/2000.
---------------------------------------------------------------------------------------------

### Dades del document

Número de DOGV
:   4448

Data del DOGV
:   26-02-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/1945


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Manuel Goméz Soriano i M. Dolores Pérez Barberá. Expedient número SP-3899/2000. [2003/F1945]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedix a notificar a Manuel Gómez Soriano i M. Dolores Pérez Barberá, carrer del Doctor Fleming, 25 (03539 Dolores) la resolució del recurs d'alçada amb el número de referència interna R-201/2002.
  
«Resolució
  
Examinat el recurs d'alçada presentat per Manuel Gómez Soriano i M. Dolores Pérez Barberá, contra la resolució del Servici Territorial d'Arquitectura i Habitatge d'Alacant, en l'expedient per sol·licitud de reconeixement de subvencions de la Generalitat Valenciana SP-3899/2000 (3/1G/0123/1998/64).
  
Antecedents de fet
  
Primer. Manuel Gómez Soriano i María Dolores Pérez Barberá, adquirents d'un habitatge protegit de nova construcció mitjançant escriptura de compravenda de 7 de juny de 2000, van presentar en el Servici Territorial d'Arquitectura i Habitatge d'Alacant, el dia 21 de novembre de 2000, sol·licitud de visat i finançament qualificat per a l'adquisició de l'habitatge citat, i sol·licitud de concessió de subvencions de la Generalitat Valenciana.
  
Segon. A la vista de l'expedient, el cap del servici territorial el 4 de desembre de 2000 dicta resolució de concessió de visat i subsidiació del préstec qualificat, en virtut de la qual concedix a la part sol·licitant una subsidiació del 15% de la quota del préstec qualificat durant un període de 15 anys.
  
Tercer. A la vista de la documentació que hi ha en l'expedient i en virtut del que disposa l'article 23 del Decret 173/1998, de 20 d'octubre, del Govern Valencià, el cap del servici territorial el 18 d'abril de 2002 dicta resolució de denegació del reconeixement del compliment dels requisits per a la percepció de la subvenció de la Generalitat Valenciana, ja que queda acreditat que en el moment de la sol·licitud del finançament qualificat no es complix el requisit de ser l'adquisició de l'habitatge objecte de l'expedient el primer accés de la part sol·licitant a la propietat d'un habitatge.
  
Quart. Contra la citada resolució interposen recurs d'alçada, dins del termini i en la forma escaient, Manuel Gómez Soriano i María Dolores Pérez Barberá, amb els documents i les al·legacions que hi consten, i que es donen per reproduïdes a fi de ser breus.
  
Fonaments de dret
  
Primer. Esta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, com pel que establix el Decret 210/2001, de 18 de desembre, del Govern Valencià (DOGV núm. 4.165, de 10 de gener).
  
Segon. El que disposen els articles 107, 110, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, quant a l'admissió i tramitació del recurs.
  
Tercer. Segons disposa l'article 8.2.1 del Decret 173/1998, de 20 d'octubre, del Govern Valencià, es considerarà primer accés a l'habitatge quan no s'haja sigut mai titular del ple domini o d'un dret real d'ús o gaudi sobre un altre habitatge, tant de protecció oficial com de protecció pública o lliure.
  
Quart. Segons disposa l'article 23 del Decret 173/1998, de 20 d'octubre, del Govern Valencià, relatiu a les subvencions a concedir per la Generalitat Valenciana, als beneficiaris que tinguen els requisits establits en el present decret, es tracte d'un primer accés a la propietat i l'habitatge no excedisca de 90 metres quadrats útils, se'ls concedirà una subvenció del 10% del preu de venda de l'habitatge si els seus ingressos familiars corregits no excedixen d'1,5 milions de pessetes; en el cas que els seus ingressos familiars corregits siguen superiors a 1,5 i inferiors o iguals a 2,5 milions de pessetes la subvenció serà del 5% del preu de l'habitatge, i si els ingressos familiars corregits són superiors a 2,5 i inferiors o iguals a 3,5 milions de pessetes, la subvenció serà del 2,5% del preu de venda de l'habitatge.
  
Cinqué. En el cas que ens ocupa, revisada la totalitat de la documentació que hi ha en l'expedient, es comprova que la part sol·licitant és titular del ple domini de la meitat proindivisa de la finca rústica situada a Catral (Alacant), partida de la Madriguera, per la qual cosa, ja que no és la part recurrent propietària d'un altre habitatge, sinó que es tracta del ple domini sobre la meitat indivisa d'una finca rústica, ha de revocar-se la resolució que s'impugna.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, de conformitat amb la proposta de resolució de la Divisió d'Arquitectura, resolc:
  
Estimar el recurs d'alçada formulat per Manuel Gómez Soriano i per María Dolores Pérez Barberá contra la Resolució del Servici Territorial d'Arquitectura i Habitatge d'Alacant, de 18 d'abril de 2002, que queda revocada en el sentit exposat.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des del dia següent a la notificació d'esta, segons els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga interposar qualsevol altre recurs que es considere oportú.
  
València, 20 de setembre de 2002.- El director general d'Arquitectura i Habitatge: José M. García Zarco.»